ህይወት ድሕሪ ሕማም ኢቦላ ላዕለዋይ ወተሃደራዊ ዓቃቢ ሕጊ ሌተናል ኮሎኔል ጂን-ባፕቲስተ ኩምቡ ንኤኤፍፒ ከም ዝበሎ፡ ማእኸላት ሕክምና ኣብ ምጥቃዕ ዝነበሩ ሚሊሻታት ኣብ ምርመራ ከም ዝርከቡ ሓቢሩ። እቶም ኣብ ቀይዲ ዝኣተው ሰለስተ ዜጋታት ኮንጎ ዝኾኑ ዶኳትር "ብግበረ ራዕዲ" ከምኡ'ውን "ገበናዊ ውዲት" ክኽሱሰ ምኻኖም ሓቢሩ። ዶኳትር እታ ሃገር ዝውክል ጉጅለ ናብ ከንቲባ ከተማ ቡቴምቦ ኣብ ዝለኣኾ ደብዳበ ግን፡ እቲ ማእሰርቲ ብምኹናን ሕክምና ኣብ ዝወሃበለን ከባቢታት ንሳቶም ዘይምህላዎም፡ ኣብ ምክልኻል ሕማማትን ምንኽኻእ ደምን ጸገም ክፍጠር ይኽእል'ዩ ኢሎም። ወሲኾም፡ እቶም ዝተኣሰሩ ዶኳትር እንተዘይተፈቲሖም፡ ኣብ ውሽጢ 48 ሰዓታት ኣድማ ከም ዝገብሩ ኣብ ደብዳብኦም ገሊጾም። እንተኾነ እቲ ወተሃደራዊ ዓቃቢ ሕጊ፡ ነዚ ጠለቦም "ብዘይ ዝኾነ ሕቶ" ነጺጉዎ። ሕማም ኢቦላ ካብ ገጠራት ናብ ከተማ ይስፋሕፋሕ'ሎ ብሕማም ኢቦላ ዝተለኸፉ ሰባት ናብ በቴ-ክርስትያን ተወሲዶም ስለምንታይ ሰራሕተኛታት ኦቦላ ተጠቒዖም?
